ЗАКОН
за изменение и допълнение на Закона за Българската агенция по безопасност на храните 
(обн., ДВ, бр. 8 от 2011 г.; изм., бр. 38 и 102 от 2012 г., бр. 15 от 2013 г., бр. 61 от 2014 г., бр. 57 от 2015 г., бр. 14 и 44 от 2016 г., бр. 58 от 2017 г., бр. 102 от 2022 г. и бр. 102 от 2023 г.)


§ 1. В чл. 3, ал. 1 се създава т. 9 :
„9.  производството на вино, лозовите насаждения и лозаро-винарските продукти, плодовите вина и оцета.“

§ 2. В чл. 6, ал. 1 думата „трима“ се заменя с „четирима“.

§ 3. В чл. 8, ал. 1 се създава т. 6:  
[bookmark: _GoBack]„6. Специализираната структура по лозата и виното – София“. 

Преходни и заключителни разпоредби

§ 4. Преобразува се Изпълнителната агенция по лозата и виното към министъра на земеделието и храните чрез вливане в Българската агенция по безопасност на храните.

§ 5. (1) Българската агенция по безопасност на храните е правоприемник на активите, пасивите, архива, правата и задълженията на Изпълнителната агенция по лозата и виното.
(2) Трудовите и служебните правоотношения на служителите в Изпълнителната агенция по лозата и виното се уреждат при условията на чл. 123 от Кодекса на труда и чл. 87а от Закона за държавния служител.
(3) Трудовите и служебните правоотношения със служителите от Изпълнителна агенция по лозата и виното, извън тези по ал. 2, се уреждат при условията и по реда на чл. 328, ал. 1, т. 1 от Кодекса на труда, съответно на чл. 106, ал. 1, т. 1 от Закона за държавния служител.
(4) Изпитвателните лаборатории в Пловдив и София към Изпълнителната агенция по лозата и виното заедно с имуществото и архива си преминават към Българската агенция по безопасност на храните – Специализирана структура по лозата и виното.
(5) Имуществото и архива на териториалните звена на Изпълнителната агенция по лозата и виното във Варна, Монтана, Плевен, Русе, Бургас, Пловдив, Сливен и Хасково преминават към съответните областни дирекции по безопасност на храните.
(6) Регистрите, водени от закритата Изпълнителна агенция по лозата и виното, се предоставят на Българската агенция по безопасност на храните.

§ 6. Правомощията на изпълнителния директор на Изпълнителната агенция по лозата и виното се прекратяват от датата на влизането в сила на закона.

§ 7. В едномесечен срок от влизането в сила на постановлението изпълнителният директор на БАБХ да предприеме действия за промяна в Устройствения правилник на Българската агенция по безопасност на храните

§ 8. Висящите/Неприключилите съдебни и изпълнителни производства, по които страна са изпълнителния директор на Изпълнителната агенция по лозата и виното или Изпълнителната агенция по лозата и виното, се довършват от изпълнителния директор на Българска агенция по безопасност на храните.

§ 9. Започналите и недовършени административни производства в Изпълнителната агенция по лозата и виното се довършват от изпълнителния директор на Българската агенция по безопасност на храните или оправомощени от него лица по досегашния ред.

§ 10. Започналите и недовършени административнонаказателни производства се довършват от оправомощените длъжностни лица на Българската агенция по безопасност на храните.

§ 11. Издадените от изпълнителния директор на Изпълнителната агенция по лозата и виното административни актове и удостоверения, както и образците на документи запазват действието си/валидността си до изтичане на срока, за който са издадени.

§ 12. (1) Откритите процедури за възлагане на обществени поръчки на Изпълнителната агенция по лозата и виното се довършват от изпълнителния директор на Българската агенция по безопасност на храните.
(2) Архивираните досиета на проведени процедури за възлагане на обществени поръчки на Изпълнителната агенция по лозата и виното се съхраняват от Българската агенция по безопасност на храните до изтичането на законоустановените срокове.

§ 13. Правата и задълженията по сключените договори, чието изпълнение не е приключило, които са за нуждите на Изпълнителната агенция по лозата и виното се поемат от изпълнителния директор на Българската агенция по безопасност на храните, за съответната част от предмета на договора съобразно нуждите на съответния възложител при запазване на общия обем, характер и стойност.

§ 14. В Закона за виното и спиртните напитки (обн., ДВ, бр. 45 от 2012 г.; изм., бр. 15 от 2013 г., бр. 26 от 2014 г., бр. 14 и 61 от 2015 г., бр. 9 и 58 от 2017 г., бр. 17, 77 и 98 от 2018 г., бр. 51 от 2020 г., бр. 102 от 2022 г. и бр. 102 от 2023 г.) се правят следните изменения: 
1. В чл. 2:
а) в ал. 3 думите „Изпълнителната агенция по лозата и виното (ИАЛВ)“ се заменят с „Българската агенция по безопасност на храните (БАБХ)“, а думите „която е юридическо лице на бюджетна издръжка със седалище София“ се заличават.
б) алинея 4 се отменя.
в) алинея 5 се изменя така:
„(5) За извършване на услугите по този закон БАБХ събира такси в размер, определен с тарифа на Министерския съвет.“
г) алинея 6 се отменя
д) в ал. 7 и 8 абревиатурата „ИАЛВ“ се заменя с „БАБХ“.
е) в ал. 9 думите „Изпълнителната агенция по лозата и виното“ се заменят с „Българската агенция по безопасност на храните“
2. В чл. 27 ал. 5:
а) алинея 5 се изменя така:
„(3) Лозарският регистър предоставя чрез автоматичен обмен данни на Интегрираната система за администриране и контрол (ИСАК).“
б) в ал. 6 абревиатурата „ИАЛВ“ се заменя с „БАБХ“.
в) в ал. 8 абревиатурата „ИАЛВ“ се заменя с „БАБХ“.
3. В чл. 29 ал. 3 се изменя така:
„(3) При вписване в регистъра по чл. 27 лозарското стопанство получава идентификационен номер (ИН), който се състои от 11 цифри, съдържащи информация за лозарския район, териториалното звено на БАБХ по местонахождение на лозарското стопанство, ЕКАТТЕ на населеното място, в чието землище се намират лозарските парцели и пореден номер на вписването в землището.“
4. В чл. 180, ал. 3 думите „лабораториите на ИАЛВ“ се заменят с „Българската агенция по безопасност на храните – Специализирана структура по лозата и виното“.
5. Член 186 се изменя така:
„Чл. 186. (1) За целите на контрола в съответствие с разпоредбите на член 27 от Регламент за изпълнение (ЕС) № 2018/274 БАБХ осигурява вземане на определените за страната ни брой проби от грозде за изотопен анализ, както и тяхната преработка във вино, анализ на физико-химични показатели, изпращане в лаборатория за изотопен анализ и въвеждане на резултатите в аналитичната база данни на Европейския референтен център за контрол в лозаро-винарския сектор;
(2) Изпълнителният директор на БАБХ осигурява извършване на изотопни анализи, в съответствие с параграф 4 от чл. 27 на Регламент за изпълнение (ЕС) № 2018/274 и е отговорен за уведомяване на Европейския референтен център за контрол в лозаро-винарския сектор („ЕРЦ-КЛВС“) за изпълнението на критериите за работа на тази лаборатория, посочени същия параграф.“
6. В останалите текстове на закона думите „Изпълнителна агенция по лозата и виното“ и „Изпълнителната агенция по лозата и виното“, „изпълнителният директор на ИАЛВ“, „изпълнителния директор на ИАЛВ“, „Централното управление на ИАЛВ“, „териториалните звена на ИАЛВ“, „териториалното звено на ИАЛВ“, „съответното териториално звено на ИАЛВ“ се заменят съответно с „Българска агенция по безопасност на храните“, „Българската агенция по безопасност на храните“, „изпълнителният директор на БАБХ“, „изпълнителния директор на БАБХ“, „Специализирана структура по лозата и виното“, „областните дирекции по безопасност на храните“, „областната дирекция по безопасност на храните“ и „съответната областна дирекция по безопасност на храните“, а абревиатурата „ИАЛВ“ се заменя с „БАБХ“.

§ 15. В Закона за прилагане на Общата организация на пазарите на земеделски продукти на Европейския съюз (обн., ДВ, бр. 96 от 2006 г.; изм., бр. 16 от 2008 г., бр. 10 и 82 от 2009 г., бр. 26 и 80 от 2010 г., бр. 8 от 2011 г., бр. 99 от 2013 г., бр. 12, 14 и 57 от 2015 г., бр. 19 от 2016 г., бр. 58 и 85 от 2017 г., бр. 17 и 106 от 2018 г., бр. 98 от 2019 г., бр. 13, 51 и 52 от 2020 г., бр. 102 от 2022 г., бр. 102 от 2023 г., бр. 41 от 2024 г. и бр. 55 от 2026 г.) в чл. 25в думите „Изпълнителната агенция по лозата и виното“ се заменят с „Българската агенция по безопасност на храните“

§16. В Закона за управление на агрохранителната верига (обн., ДВ, бр. 51 от 2020 г.; изм., бр. 65 от 2020 г., бр. 102 от 2022 г., бр. 102 от 2023 г., бр. 23 и 41 от 2024 г. и бр. 55 от 2026 г.) се правят следните изменения:
1. В чл. 7, ал. 1:
а) в т. 6 думите „Изпълнителната агенция по сортоизпитване, апробация и семеконтрол“ се заменят с „Изпълнителната агенция по селекция и репродукция в земеделието“;
б) точки 7 и 8 се отменят.
2. В чл. 8, ал. 1 думите „по чл. 7, ал. 1, т. 3 – 8“ се заменят с „по чл. 7, ал. 1, т. 3 – 6“.
3. В чл. 9, ал. 1 думите „по чл. 7, ал. 1, т. 3 – 8“ се заменят с „по чл. 7, ал. 1, т. 3 – 6“.
4. В чл. 10 думите „чл. 25а, ал. 1 от Закона за прилагане на Общата организация на пазарите на земеделски продукти на Европейския съюз“ се заменят с „чл. 25а, ал. 1 и чл. 25в от Закона за прилагане на Общата организация на пазарите на земеделски продукти на Европейския съюз, чл. 2, ал. 3 и чл. 182, ал. 1 от Закона за виното и спиртните напитки“.
5. Член 13 се изменя така:
„Чл. 13. Изпълнителната агенция по селекция и репродукция в земеделието осъществява официален контрол по реда на този закон и на чл. 4 от Закона за посевния и посадъчния материал, чл. 109, ал. 1 от Закона за генетично модифицирани организми, чл. 3б, ал. 1 от Закона за животновъдството, Закона за пчеларството и подзаконовите нормативни актове по прилагането им.“
6. Член 14 се отменя.
7. Член 15 се отменя.
8. В чл. 54 думите „по чл. 7, ал. 1, т. 3 – 8“ се заменят с „по чл. 7, ал. 1, т. 3 – 6“.
9. В чл. 56 думите „по чл. 7, ал. 1, т. 3 – 8“ се заменят с „по чл. 7, ал. 1, т. 3 – 6“.
10. В чл. 63 думите „по чл. 7, ал. 1, т. 3 – 8“ се заменят с „по чл. 7, ал. 1, т. 3 – 6“.
11. В чл. 66, ал. 1 думите „по чл. 7, ал. 1, т. 3 – 8“ се заменят с „по чл. 7, ал. 1, т. 3 – 6“.

§ 17. В двумесечен срок от влизането в сила на този закон Министерският съвет приема Тарифата за таксите, които се събират по Закона за виното и спиртните напитки.

§ 18. В срок до 5 години след влизането в сила на този закон изпълнителният директор на Българската агенция по безопасност на храните извършва последваща оценка на въздействието му при условията и по реда, предвидени в Закона за нормативните актове.

§19. Законът влиза в сила от 1 януари 2027 г.

